Xitoyda “Meranti” to‘foni tufayli tahdidning yuqori darajasi e’lon qilindi

Xitoyda shiddatli “Meranti” to‘fonining yaqinlashishi munosabati bilan tahdidning eng yuqori — qizil darajasi e’lon qilindi. Bu haqda, XXR davlat metereologiya xizmatiga asoslanib, “TASS” xabar bermoqda.

12 metr balandlikka ko‘tarilgan to‘lqinlar Tayvan oroli yaqinida qayd qilindi, siklon esa tez sur’atlarda Xitoyning sharqiy sohiliga yaqinlashmoqda. Tabiiy ofatning asosiy zarbasi Futszyan, Chjetszyan va Guandun provinsiyalariga to‘g‘ri keladi. Bu hududlar aholisiga uylardan chiqmaslik tavsiya qilindi, portlar faqat dengizdan qaytayotgan kemalarni qabul qilmoqda, shuningdek, 175 aviareys bekor qilindi.
“Meranti” Xitoy oxirgi yillarda boshidan kechirgan eng yirik to‘fon bo‘ladi.